Traakia kiirtee

Traakia kiirtee (bulgaaria keeles Aвтомагистрала "Тракия") tähisega A1 on Bulgaarias asuv kiirtee, mis moodustab osa Portugalis algavast ja Türgi-Iraani piiril lõppevast maanteest E80. Kiirtee ühendab pealinna Sofiat Plovdivi linna ja Musta mere rannikul asuva Burgase linnaga.

Ülevaade
Kiirtee on saanud nime ajaloolise Traakia piirkonna järgi: maantee läbib läänest itta selle põhjapoolset Bulgaaria osa. Maantee kogupikkus on 360 kilomeetrit ja selle viimane osa avati 2013. aasta 15. juulilBulgaria Opens Its First Completed HWY Trakiya. Novinite.com, 15.07.2013. pärast 40 aasta pikkust ehitustööd.Bulgaria’s 1st Fully Accomplished Motorway Opened July 15. Publics.bg, 17.07.2013.

Traakia kiirtee läänepoolne ots on ühendatud Sofia ringteega, võimaldades seeläbi kiiret ligipääsu osaliselt valminud Hemuse kiirteele (A2) ja Kreekasse suunduvale Struma kiirteele (A6). Tulevased ristumised planeeritava Euroopa kiirtee lõikudega peaksid leevendama transiitliikluse olukorda Sofia linna ümbruses.

Tee idapoolses otsas, Burgase lähedal, ühineb Traakia kiirtee planeeritava Musta mere kiirteega (A5), pakkudes lõuna poolt kiiret ligipääsu Varna linnale ja Musta mere ääres asuvatele rannakuurortidele.

Kiirtee 169. kilomeetril asuvas Orizovo eritasandilisel ristmikul hargneb teest Maritsa kiirtee (A4), mis ühendab Traakia kiirtee Türgiga.

Ajalugu
Kiirtee ehitus algas 1973. aastal ja selle esimesed 10 kilomeetrit Sofiast Novia Hani asulani võeti kasutusele 1978. aastal. Aastal 1984 jõudis maantee riigi suuruselt teise linna Plovdivini. Aastal 1995 valmis Euroopa Rekonstruktsiooni- ja Arengupanga kaasrahastuse toel 32 kilomeetri pikkune lõik Plovdivi linnast Plodovitovo eritasandilise ristmikuni.PM VIDENOV OPENS 32-KM SECTION OF TRAKIA MOTORWAY. Hri.org, 17.11.1995. Aastal 2000 saadi Euroopa Investeerimispanga garantii laenule kahe järgmise osa ehitamiseks (esimene neist Orizovo eritasandilise ristmiku ja Stara Zagora linna vahel ning teine Karnobati linna ja riigi suuruselt neljanda linna Burgase vahel). Esimene lõik jõudis Stara Zagora linnani aastal 2007 ja teine lõik võeti kasutusele 2006. aastal.

Aastal 2005 allkirjastati vastuoluline kontsessioonileping Bulgaaria valitsuse ja Portugaliga seotud konsortsiumi vahel.Нова съдебна атака срещу концесията на "Тракия". Mediapool.bg, 04.04.2006. Sellega anti konsortsiumile 35 aasta pikkune kontsessioon ilma pakkumiskonkursita ja see hõlmas 433 kilomeetrit maanteid Serbia piirist Burgaseni. Ent leping tühistati aastal 2008 ja Stara Zagora ning Karnobati vaheliste lõikude ehitustööde rahastamiseks saadi tuge Euroopa Liidu struktuurifondidest.

Aastatel 2009 ja 2010 viidi läbi hanked ning allkirjastati lepingud järgmise kolme teelõigu ehitamiseks Stara Zagorast Karnobatini (kogupikkusega 116,8 kilomeetrit). Neist lõikudest esimesed avati liiklusele 2012. aasta keskpaigas ja viimase osa ehitustööd lõppesid 2013. aasta 15. juulil."Тракия" - първата цяла магистрала на България. Btv.bg.

Mahasõidud
 Mahasõit km Sihtkohad Märkused 20px 25px 0 Sofia ringtee, Tsarigradsko maanteeKasutusel 25px 5 Lozen, Ravno poleKasutusel 25px 5,5 Novi HanKasutusel 25px 24,4 VakarelKasutusel 25px 35,2 Ihtiman (põhi)Kasutusel 25px 47,2 Ihtiman (lõuna), KostenetsKasutusel 25px 61,7 VetrenKasutusel 25px 70 Tserovo, VelingradKasutusel 25px 80,8 Kalugerovo, DinkataKasutusel 25px 91 Pazardzhik, PanagyurishteKasutusel 25px 113 Tsalapitsa, SaedinenieKasutusel 25px 120 Plovdiv (lääs), Pamporovo (ainult läände ja läänest)Kasutusel 25px 122 Plovdiv (lääs), Pamporovo (ainult läände ja läänest)Kasutusel 25px 127 Plovdiv (põhi)Kasutusel 25px 134 Plovdiv (ida)Kasutusel 25px 151 BelozemKasutusel 25px 166 Parvomay (ainult läänest)Kasutusel 25px 169 25px|link=Maritsa kiirtee (Haskovo/Dimitrovgrad; Istanbul ; )Kasutusel 25px 175 ChirpanKasutusel 25px 185 ChirpanKasutusel 25px 209 Stara Zagora 28px|link=Maantee I-5 (Bulgaaria) 28px|link=E85Kasutusel 25px 240 Nova ZagoraKasutusel 25px 276 Yambol (lääs)Kasutusel 25px 283 Puhkeala, KabileKasutusel 25px 290 Yambol (ida) 28px|link=Maantee I-7 (Bulgaaria)Kasutusel 25px 326 KarnobatKasutusel 25px 352 Balgarovo, Neftochimi naftatöötlemistehasKasutusel 20px 25px 360 Burgas, Vetren 28px|link=Maantee I-6 (Bulgaaria) 28px|link=E87Kasutusel

Galerii

Viited

Kategooria:Bulgaaria geograafia
Kategooria:Maanteed